Diari Oficial de la Generalitat Valenciana


Sumari del DOGV 4425, del 24-01-2003 (2003/672)

Informació pública de l'expropiació per taxació conjunta dels terrenys per a la construcció d'un centre educatiu públic d'Ensenyament de Secundària i la relació de propietaris i drets afectats.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4425

Data del DOGV
:   24-01-2003

Secció del DOGV
:   V. ALTRES ANUNCIS - F) EXPROPIACIONS

Número del document
:   2003/672


Organisme emissor
:   Ajuntament de Xirivella

Tipus de document
:   Anunci

Informació pública de l'expropiació per taxació conjunta dels terrenys per a la construcció d'un centre educatiu públic d'Ensenyament de Secundària i la relació de propietaris i drets afectats. [2003/Q672]
  
Mitjançant el Decret número 57/2003, de data 17 de gener de 2003, en relació amb l'expedient instruït per a l'expropiació per taxació conjunta dels terrenys per a la construcció d'un centre educatiu públic d'Ensenyament de Secundària, va adoptar la següent resolució:
  
«Vist que mitjançant l'Acord de la Comissió Territorial d'Urbanisme de València, adoptat en la sessió feta el 30 de juliol de 2002, va ser aprovat el pla especial de reserva de sòl dotacional escolar.
  
Vist que en el projecte d'expropiació redactat i tramitat a instàncies d'este ajuntament consta la següent relació de propietaris i drets afectats:
  
Vist que per l'Acord de la Comissió Territorial d'Urbanisme de València, adoptat en la sessió feta el 20 de desembre de 2002, va ser aprovat el projecte d'expropiació a què es fa referència.
  
Atés que, segons l'article 203.2 del Reglament de Gestió Urbanística, el pagament o dipòsit de l'import de la valoració pel òrgan autonòmic esmentat produïx els efectes establits en els números 6, 7 i 8 de l'article 52 de la Llei d'Expropiació Forçosa, sense perjuí que puguen seguir tramitant-se els recursos procedents pel que fa a la fixació del preu just, resolc:
  
Primer. Requerir les persones interessades ?inclosos a la relació que detallada anteriorment- mitjançant una notificació individualitzada a cada un d'ells i mitjançant edictes que es publicaran al tauler d'anuncis de l'ajuntament i en el Butlletí Oficial de la Província de València, en el Diari Oficial de la Generalitat Valenciana i en un diari de la província, perquè el dia 14 de febrer de 2003, a les 11.30 hores, compareguen al lloc que tot seguit s'indica, a fi de procedir a l'alçament de les actes de pagament i a les actes prèvies i actes d'ocupació i pagament, o dipòsit si s'escau, de les finques incloses a la relació de propietaris i titulars de drets afectats pel projecte d'expropiació esmentat.
  
Segon. L'acte tindrà lloc, a partir de l'hora assenyalada, a l'Ajuntament de Xirivella (plaça de la Concòrdia, s/n) al despatx de l'Alcaldia, sense perjuí de traslladar-se al terreny si així s'estima convenient. Conformement s'establix en l'article 59.4 de la Llei 30/1992, de 26 de novembre, d'acord amb la Llei 4/1999, de 13 de gener, la publicació de la relació de béns i drets afectats servirà com a notificació als possibles interessats que no hagen pogut ser identificats, als titulars de béns i drets que siguen desconeguts i a aquells dels quals se n'ignore el domicili.
  
Tercer. Advertir als propietaris o titulars afectats que hauran d'assistir personalment o mitjançant una persona degudament autoritzada per a actuar en nom seu mitjançant poder suficient, i exhibir els documents acreditatius de la seua personalitat (DNI/NIF), així com un certificat registral a favor seu, segons establix l'article 205 del Reglament de Gestió Urbanística o, si no en té, aportant els títols justificatius dels seu dret, acompanyats d'un certificat negatiu del Registre de la Propietat amb referència a la mateixa finca descrita al títol, i el darrer rebut de l'impost de béns immobles. Els compareixents que ho desitgen poden anar acompanyats, a càrrec seu, de perits i de notari. En cas que no s'accepte el preu just per el persona interessada o esta no aportara títols suficients justificatius del domini, o en qualsevol dels supòsits de l'article 51 del Reglament d'Expropiació Forçosa, el preu just es consignarà a la Tresoreria Municipal, en els termes i condicions legalment establits.